**Molėtų rajono savivaldybės taryba**

**SPRENDIMAS**

**Dėl projekto finansavimo įsipareigojimo**

2016 m. rugpjūčio    d. Nr. B1-

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo, patvirtinto Lietuvos Respublikos aplinkos ministro 2016 m. birželio 22 d. įsakymu Nr. D1-438 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo Nr. 1 patvirtinimo“, 50.3 punktu,

Molėtų rajono savivaldybės taryba nusprendžia:

1. Įsipareigoti padengti netinkamas finansuoti, tačiau „Daugiabučių namų ir savivaldybių viešųjų pastatų modernizavimo skatinimas“ Projektui (toliau – Projektas) įgyvendinti būtinas išlaidas, ir tinkamas išlaidas, kurių nepadengia Projekto finansavimas, kiek tai yra susiję su prisiimtais Molėtų rajono savivaldybės įsipareigojimais pasirašius, Molėtų rajono savivaldybės ir VŠĮ Būsto energijos taupymo agentūrai, 2016 m. birželio 7 d. partnerystės sutartį Nr. A14-366 dėl šio Projekto įgyvendinimo.
2. Nustatyti galimus atvejus, kai išlaidos gali būti netinkamos arba tinkamos, tačiau jų nepadengia Projekto finansavimas:

2.1. netinkamai įvykdžius viešuosius pirkimus dėl savivaldybei nuosavybės teise priklausančio viešojo pastato investicijų projekto, įskaitant išsamiojo energijos vartojimo audito ataskaitos ir energinio naudingumo sertifikato parengimą prieš pastato modernizavimo priemonių įgyvendinimą, ir daugiabučių namų investicijų planų, įskaitant energinio naudingumo sertifikatų prieš namo modernizavimo priemonių įgyvendinimą;

* 1. viršijus pasirašytuose Sutarties Prieduose nurodytą finansuojamą investicijų sumą, skirtą savivaldybei nuosavybės teise priklausančio viešojo pastato investicijų projekto, įskaitant išsamiojo energijos vartojimo audito ataskaitos ir energinio naudingumo sertifikato parengimą prieš pastato modernizavimo priemonių įgyvendinimą, ir daugiabučių namų investicijų planų, įskaitant energinio naudingumo sertifikatų prieš namo modernizavimo priemonių įgyvendinimą;
	2. netinkamai parengus savivaldybei nuosavybės teise priklausančio viešojo pastato investicijų projektą ar daugiabučių namų investicijų planus;
	3. ir kitais panašiais atvejais.
1. Pavesti Molėtų rajono savivaldybės administracijos direktoriui organizuoti projekto parengimą bei įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Marius Jakubauskas

Strateginio planavimo ir

investicijų skyriaus vyr. specialistas